Základná umelecká škola Eugena Suchoňa (Pezinok)

Základná umelecká škola Eugena Suchoňa je základná umelecká škola v Pezinku na ulici M. R. Štefánika číslo 9. Dnes sídli v budove bývalého stredného odborného učilišťa, ale v minulosti sídlila na Trnavskej ulici číslo 1.

Nachádzajú sa tu štyri odbory: hudobný, výtvarný, tanečný a literárno-dramatický. Najstarším, a zároveň aj najväčším odborom základnej umeleckej školy je hudobný odbor, ktorý funguje od roku 1951, a ktorý zastrešuje všetky koncerty a podujatia.

Najznámejším podujatím školy je Festival Eugena Suchoňa. Táto hudobná slávnosť je vyjadrením úcty a vďaky rodákovi z Pezinka, Eugenovi Suchoňovi.

Základná umelecká škola organizuje počas školského roka verejné koncerty, kde vystupujú žiaci základnej umeleckej školy, a ktoré sa uskutočňujú v pravidelnom ustálenom cykle.

Referencie

Externé odkazy
 oficiálna stránka základnej umeleckej školy

Základné umelecké školy na Slovensku
Školy v Pezinku
Stavby v Pezinku